**Lenyuné Farkas Katalin** 1987-ben szerzett diplomát a Nyíregyházi Bessenyei György Tanárképző Főiskolán. Pályáját a Dombrádi Általános Iskolában kezdte, majd a Weiner Leó Zeneiskola szolfézstanára, majd tanszékvezetője lett. Az elkövetkező 10 évben a zene iránt elkötelezett gyerekekkel foglakozott, mindeközben a Kisvárdai Bessenyei György Gimnázium óraadója volt.1997-ben lakóhelyén, Tiszakanyáron pályázta meg sikeresen a meghirdetett ének-zene tanári állást. 1 év múlva már ezen intézmény igazgatójaként kezdte el a jelenleg is betöltött vezetői munkásságát. A szerteágazó feladatok mellett IPR szaktanácsadói- szakértői végzetséget szerzett. Innovatív munkássága a mesterpedagógusi fokozat megszerzésével teljesedett ki. Szakmai munkájának köszönhetően intézménye minden területén innovatív munkát folytat: nagy gondot fordít a pedagógusok módszertani tudásának fejlesztésére. Kiemelkedő célja az intézményfejlesztéshez kapcsolódó pályázatok felkutatása, azok elkészítése, menedzselése. Tantestülete tagjaival, a tanulókkal, a szülőkkel, illetve az iskola partnereivel kiegyensúlyozott, jó kapcsolatot ápol, a közös munka aktív részese. A tanulók motivációjának, fegyelmi szintjének javítása érdekében intézményére adaptálta, bevezette a VITT (Viselkedést Támogató Tanítás), TAMÉR (Tanulói Munka Értékelése) programokat. Ezeknek köszönhetően nagymértékben javult a tanulók magatartása, tanuláshoz való viszonyuk. Több előadást is tartott a vármegyében és azon kívül a programok bevezetéséről és működéséről. Innovatív munkásságának bizonyítéka a Tiszakanyári Hunyadi Mátyás Általános Iskolában a fentiekben említetteken kívül működő programok: IPR, Komplex Alprogram, Kid’s Skills, IZM (Iskolai Zaklatás Megelőzése).

Az iskola és a település kulturális életének részeként számos nívós rendezvény megszervezése fűződik a nevéhez:

* „Taná-rock” társulat megalapítása, melynek előadásaira felfigyelt a Kisvárdai Várszínház és Művészetek Háza is.
* „Hunyadis X-Faktor” tehetségkutató program.

 Az új utak keresésével, emberi hozzáállásával pozitív példát mutat a tantestület számára.